**Mazán Katalin - Erasmus+ élménybeszámoló**

Erasmus+ program keretén belül az Europass által szervezett *Classroom Management Solutions for Teachers* angol nyelvű módszertani kurzuson vettem részt Berlinben 2020. nyarán.

Először jártam Berlinben, azonnal megfogott a városkép, a történelmi emlékek és a kultúra gazdagsága. Az egyhetes kurzuson olasz, lengyel, román és spanyol kollégákkal együtt vettem részt. Izgalmas együttműködés alakult ki a csoporton belül, és a szabad időnket is együtt töltöttük. Tanárunk, Ada Rigacci nagy hangsúlyt fektetett arra, hogy megismerjük Berlin látnivalóit és tudjuk, milyen programokat érdemes felkeresnünk a hét során. Felkészültsége és tudása, emberi hozzáállása külön elismerésre méltó volt.

A tanfolyamon megismertünk olyan technikákat, amelyekkel hatékonyan lehet kezelni az osztálytermi problémákat logikus következményekkel járó szabályok felállításával, illetve együttműködésre épülő megoldások kidolgozásával. Továbbá, naprakész információt kaptunk a projekt alapú oktatás és a fordított osztályterem elméleti és gyakorlati hátteréről, majd lehetőségünk volt ezek kipróbálására. A kurzus végén mindenki prezentálta a csapatban készített projektterveit, sokat tanultunk a támogató észrevételekből. Készítettünk online teszteket és játékokat, amelyeket a csoportban közösen próbáltunk ki.

Nagyon sok kulturális és gasztronómiai élménnyel, valamint baráti kapcsolattal gazdagodtam az egy hét alatt.  Berlin sokszínűsége és a tanfolyam tartalma együtt remek nyári program volt.